
Text rozhodnutia
Súd: Krajský súd Bratislava Spisová značka: 5Sd/77/2015 Identifikačné číslo súdneho spisu: 1015201133 Dátum vydania rozhodnutia: 27. 11. 2015 Meno a priezvisko sudcu, VSÚ: JUDr. Milota Tóthová ECLI: ECLI:SK:KSBA:2015:1015201133.1
Uznesenie Krajský súd v Bratislave v právnej veci navrhovateľa C. E., T. C. XX, T., zast. JUDr. Mariánom Ďurinom, advokátom so sídlom Sibírska 4, Bratislava, proti odporkyni Sociálnej poisťovni ústredie, Ul. 29. augusta č. 8-10, Bratislava, o starobný dôchodok, takto
r o z h o d o l :
Súd konanie z a s t a v u j e . Žiaden z účastníkov nemá právo na náhradu trov konania.
o d ô v o d n e n i e :
Navrhovateľ svojím návrhom žiadal preskúmať rozhodnutie odporkyne číslo XXX XXX XXXX X zo dňa 30.6.2015, ktorým odporkyňa zamietla žiadosť navrhovateľa zo dňa 5. júna 2015 o starobný dôchodok.
Písomným prehlásením zo dňa 20.7.2015, došlým súdu dňa 22.7.2015 navrhovateľ vzal späť návrh v celom rozsahu.
Písomným podaním zo dňa 12.10.2015, došlým súdu dňa 15.10.2015 navrhovateľ zotrval na podanom návrhu.
Vzhľadom na to, že prejav o späťvzatí návrhu nie je možné dodatočne odvolať, súd podľa § 250d ods. 3 v spojení s § 250h ods. 2 a § 250l ods. 2 O.s.p. konanie zastavil. O trovách konania súd rozhodol podľa § 246c a § 146 ods. 1 písm. c) O.s.p.
Poučenie:
Proti tomuto uzneseniu je možné podať odvolanie do 15 dní odo dňa jeho doručenia na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1015201133.1 (dáta aktuálne k 4. 11. 2026). Záväzné je znenie zverejnené súdom.




